**Andrej "Andy" Ďurica** (\* 4. marec 1982, Košice) je slovenský textár, skladateľ, spevák, hudobník a hudobný producent pôsobiaci na slovenskej hudobnej scéne od roku 1998. Je autorom textov a spoluautorom mnohých piesní slovenských interpertov akými sú: Pavol Habera, Peter Cmorik, Mária Čírová, Peter Bič, Katka Koščová, Bystrík, Nataša Džunková, skupina Team, Raindown či jeho menovec Adam Ďurica.

Je spoluautorom titulnej piesne „Ešte stále som tu ja" (hudba: Pavol Habera / text: Andy Ďurica / 2006) prvého slovenského TV sitcomu *Susedia* vysielaného TV Markíza od roku 2007. Je rovnako autorom oficiálnej hymny hokejového klubu HC Košice piesne *„*Bez krídel*"* (hudba: Peter Bič / text: Andy Ďurica / 2009).

Ďurica vydal oficiálne dva vlastné autorské albumy *Best Of* (Pyramida / 2002) a *Stereo* (Universal Music / 2005) a niekoľko ďalších maxisinglov na rôznych kompiláciách napr. *Mladá vlna* (Universal Music / 2008), pôsobil však ako spoluautor mnohých úspešných singlov a piesní na albumoch známych slovenských interprétov.

Svoju hudobnú kariéru odštartoval na súťaži Košický zlatý poklad kde v roku 2001 získal 1. miesto a zároveň nahrávaciu zmluvu na samostatný album v hudobnom vydavateľstve *Pyramída*. Medzi najznámejších interpretov, ktorí odštartovali svoju kariéru v súťaži Košický zlatý poklad patria napríklad Beáta Dubasová, Peter Nagy, skupina No Name, Marián Čekovský či Peter Cmorík. Práve s Petrom Cmoríkom sa neskor Ďurica stretol pri nahrávaní albumu *Žijem ako viem*, kde napísal text pre rádiový singel „Snáď nie je hriech".

Kariéra
-------

### 2001 – 2004

Po víťazstve v autorskej súťaži Košický zlatý poklad a stretnutí s gitaristom Petrom Bičom (IMT Smile, Jana Kirschner) Ďurica v štúdiách slovenského rozhlasu nahráva album *Best Of*, ktorý je jeho debutom a zároveň výberom piesní z ranného obdobia jeho kariéry. Na albume, pod ktorý sa producentsky podpísal Peter Bič hudobne spolupracovali bubeník Robert Tkáč či basgitarista Martin Gašpar.

Album *Best Of* je nahrávaný počas Ďuricovho štúdia Dramatického odboru na Akadémii Umení v Banskej Bystrici (2001 – 2005), kde počas štúdia získava angažmán v zvolenskom muzikálovom divadle Maska*,* kde k muzikálu *Romeo a Julia* nahráva niekoľko titulných piesní spolu s hercom a hudobníkom Milom Kráľom.

V roku 2003 Andy Ďurica získava v ankete Slávik 2003 ocenenie *Skokan roka*, kde sa umiestňuje v prvej desiatke ocenených spevákov na priečke číslo 7.

Počas tohoto obdobia tvorí Andy Ďurica spolu s gitaristom Petrom Bičom autorskú koncertnú dvojicu ktorá neskôr vyústi do hudobnej skupiny *STEREO*.

### 2005 – 2006

V roku 2005 o Andyho Ďuricu a Petra Biča už ako o hudobné zoskupenie STEREO prejavuje záujem renomované vydavateľstvo Universal Music, v ktorom spoločne nahrávajú a po 6 mesiacoch vydávajú svoj druhý album s rovnomenným názvom *Stereo* (2005). Po úspechu albumu a singlov „Po písmenku" (hudba: Andy Ďurica / text: Miroslav Válek) či *„Odveď si ma niekam"* ešte v roku 2005 Ďurica píše texty na album speváčky Nataši Džunkovej, *Telo a duša* (2005) a dostáva rovnako ponuku na otextovanie debutového albumu 1. slovenskej Superstar Katky Koščovej: *Ešte sa nepoznáme* (2005), kde otextoval 6 piesní.

Na jar roku 2006 sa skupina STEREO dostáva na turné ako predskokan skupiny No Name po najväčších športových halách slovenskej republiky kde ju registruje stále viac nových fanúšikov.

Andy sa v tom čase ako jeden zo spevákov vyskytne spolu s interpretmi ako Kuli (Desmod), Miko Hladký (Gladiator) či Zuzana Smatanová pri nahrávaní coververzie piesne Mira Žbirku, „Balada o poľných vtákoch" v projekte nazvanom Meky Revival 2006.

Skupina STEREO je nominovaná na cenu AUREL na cenu videoklip roka k piesni „Odveď si ma niekam".

Na jar 2006 Andy Ďurica píše texty na debutový album svojho menovca Adama Ďuricu: *Cukor a soľ* (Universal Music 2006)

V lete roku 2006 sa Andy Ďurica stretáva so spevákom Paľom Haberom a otextuje okrem jednej piesne celý jeho solový album Pavol Habera*: To sa stáva* (Universal Music, 2006)

Na albume *To sa stáva* sa rovnako nachádza pieseň „Ešte stále som tu ja" (hudba: Pavol Habera / text: Andy Ďurica / 2006), ktorá sa stáva titulnou skladbou k prvému slovenskému TV sitcomu Susedia (réžia: Andy Kraus / Peter Marcin) úspešne vysielanom TV Markíza.

### 2007

V roku 2007 sa Andy Ďurica stretáva s manažérom Jozefom Šebom a s producentom Jurajom Kupcom textársky spolupracuje na albume 2. slovenskej Superstar Petra Cmoríka, *Žijem ako viem* (Universal music – 2007)

Medzitým Ďurica pokračuje v koncertovaní s kapelou STEREO v kluboch a na festivaloch a pripravuje ďalšie piesne na svoj nový album.

### 2008 – 2009

Po úspešnej spolupráci s Pavlom Haberom na albume *To sa stáva* (2006) dostáva Andy ponuku na otextovanie nového albumu skupiny Team, pod názvom *TEAM 11*, kde otextuje polovicu albumu a medzi inými texty aj k singlom: „Miesto kde spávajú vtáci" či *„Ako málo"*.

V roku 2008 vychádza kompilácia *Mladá vlna*, na ktorej Ďurica spolu so svojou skupinou STEREO vydáva nové piesne: „Láka ma", „Vrah" a „Niekde medzi tým". V tomto roku rovnako vychádza debutový album víťazke súťaže Coca Cola Pop Star – speváčke a klavíristke Márii Čírovej, *Búrka*, pre ktorú Andy napísal niekoľko textov.

### 2010 – 2015

Andy Ďurica pokračuje v koncertovaní s domácou kapelou STEREO avšak už bez Petra Biča, ktorého v kapele pre koncertnú vyťaženosť počas vydávania vlastného sólo albumu Peter Bič Project strieda gitarista Peter Toth. Zostavu tvorí ďalej basgitarista Slavo Simko a bubeník Jozef Zima.

V roku 2010 sa Andy predstavil v piesni *„Priznávam"* opäť už ako sólo interpret na albume niekdajšieho kolegu zo skupiny STEREO Petra Biča – *Peter Bič Project*.

V roku 2011 Andy otextoval titulnú pieseň: *„Bez obáv"* z nového albumu speváčky Márii Čírovej, *Na dosah* (2011). Počas tohoto obdobia Andy Ďurica ďalej spolupracoval ako textár a producent s mnohými ďalšími slovenskými interpretmi, ako sú: Peter Bič Project, Bystrík, Raindown, Paul Project či Lukáš Adamec.

### 2016 – 2017

V roku 2016 Andy Ďurica spolu so svojím niekdajším kolegom z kapely STEREO, giatristom Petrom Bičom, produkuje zábavno-náučnú DVD kompiláciu „Sníček" venovanú detskému publiku a TV RiK v koprodukcii TV JOJ vysiela v priebehu najbližších rokov sériu jej častí. Projekt textársky zastrešovala slovenská textárska legenda Daniel Hevier.

### 2018

Návrat najúspešnejšieho slovenského TV sitcomu *Susedia*. Pôvodne sa seriál mal vysielať len do decembra 2006, kvôli diváckemu úspechu sa v marci 2007 začala vysielať druhá séria, ktorá pokračovala treťou sériou v septembri 2007. Tá bola označená za poslednú a cesty hercov sa rozišli. Po 10 rokoch však prišli správy o pokračovaní seriálu od 1. januára 2018 so štvrtou sériou. *Susedia* sa stali najúspešnejším a najsledovanejším pôvodným slovenským seriálom vyrobeným po roku 1989. Časom dosahovali jednotlivé časti sledovanosť nad milión divákov a podiel na trhu nad 60 %. Vianočná časť 1. série vysielaná 18. decembra 2006 napríklad dosiahla trhový podiel 66 %, čo predstavovalo 1 milión 317 tisíc divákov. Pieseň *„Ešte stále som tu ja"* k seriálu naspieval Pavol Habera, ktorý zložil aj hudbu, text napísal Andy Ďurica.

### Osobný život

Andy Ďurica je ženatý a s manželkou Martinou má dcéru Ninu. Žije a pôsobí v Košiciach, kde popri textárskej a producentskej činnosti pracuje aj ako realitný maklér.

Ocenenia
--------

* 2001 – získal 1. miesto v autorskej súťaži Košický zlatý poklad
* 2003 – získal Slávika v kategórii *Skokan roka* v ankete Zlatý slávik
* 2006 – bol nominovaný v ankete AUREL

Diskografia a spolupráca
------------------------

* 2002 *Best Of* (Pyramida)
* 2005 Stereo – *Stereo* (Universal Music)
* 2005 Katka Koščová – *Ešte sa nepoznáme*
* 2005 Nataša Džunková – *Telo a duša*
* 2006 Adam Ďurica – *Cukor a soľ*
* 2006 Pavol Habera – *To sa stáva*
* 2006 Meky Revival – „Balada o poľných vtákoch", CD Singel, Forza Music
* 2007 Peter Cmorík – *Žijem ako viem*
* 2008 Mária Čírová – *Búrka*
* 2008 Pavol Habera & Team – *Team 11*
* 2008 *Mladá vlna* – CD kompilácia
* 2010 Bystrík – *Bublifuk*
* 2010 Peter Bič – *Peter Bič*
* 2011 Mária Čírová – *Na dosah*
* 2016 Detské CD/DVD - *Sníček*

Zostavy/hudobníci
-----------------

* 2001 – 2004 Peter Bič, Robert Tkáč, Peter Kočiš, Slavo Simko
* 2005 – 2009 Peter Bič, Jozef Zima, Slavo Simko
* 2010 – 2015 Peter Toth, Braňo Kociov, Edo

Referencie
----------

1. 1 2 3 4   *Andy Ďurica* [online]. feminity.zoznam.sk, [cit. 2021-03-08]. Dostupné online.
2. 1 2  PANCISYNOVÁ, Zuzana. Andy Ďurica: Dostať sa do rádií je veľké umenie. *SME* (Bratislava: Petit Press), 2010-08-05. Dostupné online [cit. 2021-03-08]. ISSN 1335-4418.
3. ↑   *Andy Ďurica* [online]. discogs.com, [cit. 2021-03-08]. Dostupné online.
4. ↑   Stereo má vianočný singel. *SME* (Bratislava: Petit Press), 2009-12-21. Dostupné online [cit. 2021-03-08]. ISSN 1335-4418.
5. ↑   Mladú vlnu pokrstil Lipa. *SME* (Bratislava: Petit Press), 2008-11-04. Dostupné online [cit. 2021-03-08]. ISSN 1335-4418.
6. 1 2  RTVS. *17. ROČNÍK KZP 2001* [online]. Bratislava: Rozhlas a televízia Slovenska, 2013-05-28, [cit. 2021-03-08]. Dostupné online.
7. ↑  ŠARÁKOVÁ, Lucia. Andy Ďurica: "Nie je mojim zámerom okolo seba nafukovať bublinu, ktorá čoskoro praskne". *SME* (Bratislava: Petit Press), 2002-11-20. Dostupné online [cit. 2021-03-08]. ISSN 1335-4418.
8. 1 2  HRIADELOVÁ, Miloslava. Slávik 2003: Očakávané prekvapenia kvôli hlasom "smskami" sa nekonali. *SME* (Bratislava: Petit Press), 2003-12-01. Dostupné online [cit. 2021-03-08]. ISSN 1335-4418.
9. ↑  SITA. Adam Ďurica z 1. SuperStar chystá album. *Pravda* (Bratislava: Perex), 2006-02-21. Dostupné online [cit. 2021-03-08]. ISSN 1336-197X.
10. ↑   Košická kapela No Name si ako predskokana na svoje veľké turné vybrala inú košickú skupinu Stereo. *SME* (Bratislava: Petit Press), 2006-03-17. Dostupné online [cit. 2021-03-08]. ISSN 1335-4418.
11. ↑  GÁFRIK, Zdeno. Knechtová, Koščová aj Kuly vzdali holdŽbirkovi v novej Balade o poľných vtákoch. *Pravda* (Bratislava: Perex), 2006-01-27. Dostupné online [cit. 2021-03-08]. ISSN 1336-197X.
12. ↑   Menovci Ďuricovci spolupracovali na Adamovom albume Cukor a soľ. *SME* (Bratislava: Petit Press), 2006-06-12. Dostupné online [cit. 2021-03-08]. ISSN 1335-4418.
13. ↑   *Pavol Habera - To sa stáva* [online]. pavolhabera.info, [cit. 2021-03-08]. Dostupné online.
14. 1 2  KIZEK, Marián. Andy Ďurica má "vlastných" Susedov. *SME* (Bratislava: Petit Press), 2007-08-04. Dostupné online [cit. 2021-03-08]. ISSN 1335-4418.
15. ↑   *V pondelok 29. októbra vyjde druhý album Petra Cmorika* [online]. 24hod.sk, 2007-10-25, [cit. 2021-03-08]. Dostupné online.
16. ↑   *Pavol Habera - album Team 11* [online]. pavolhabera.info, [cit. 2021-03-08]. Dostupné online.
17. ↑  FRANK, Michal. Andy a Adam Ďurica - každý si ide svojou cestou. *SME* (Bratislava: Petit Press), 2008-11-07. Dostupné online [cit. 2021-03-08]. ISSN 1335-4418.
18. ↑  GÁFRIK, Zdeno. Krásna a talentovaná Mária Čírová: Búrku v živote premenila na album. *Pravda* (Bratislava: Perex), 2008-10-29. Dostupné online [cit. 2021-03-08]. ISSN 1336-197X.
19. ↑  NEVEDEL, Tomáš. *Som bez obáv, napísal Andy Ďurica v SMS Márii Čírovej* [online]. livemusic.sk, 2010-11-12, [cit. 2021-03-08]. Dostupné online.
20. ↑  Art Film Fest. *Program pre deti: Posledný deň festivalu zabaví deti Sníček Hugo z televízie RIK* [online]. Košice: artfilmfest.sk, 2019-06-22, [cit. 2021-03-08]. Dostupné online.
21. ↑  TASR, Pravda.sk. Susedov si pozrelo rekordných 1 317 000 ľudí. *Pravda* (Bratislava: Perex), 2006-12-19. Dostupné online [cit. 2021-03-08]. ISSN 1336-197X.
22. ↑  NITKULINCOVÁ, Andrea. Andy Ďurica: Muziku odsunula na vedľajšiu koľaj dcérka Ninka. *SME* (Bratislava: Petit Press), 2013-03-02. Dostupné online [cit. 2021-03-08]. ISSN 1335-4418.
23. ↑  Partners Real. *Profil makléra Ďurica Andrej* [online]. partnersreal.sk, [cit. 2021-03-08]. Dostupné online. Archivované 2021-01-28 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Andy Ďurica**

Externé odkazy
--------------


|  |  |
| --- | --- |
| Portal | Košický portálHudobný portál |

* stereoband.com